TVO: ราคากากถั่วเหลืองฟื้นตัว H2/59โบรกฯแนะนำถือราคาเป้าหมาย 25 บาท
TVO ได้ปรับลดคำแนะนำ เป็น ถือ จาก ซื้อ และปรับลดราคาเป้าหมายลงเป็น 25.00 บาทจาก 31.00 บาท สะท้อนถึงการปรับลดประมาณการกำไรต่อหุ้น (EPS) ลง 5-19% โดยคาดว่าส่วนต่างราคากากถั่วเหลืองที่อ่อนแอจะดำเนินต่อไปในช่วงครึ่งแรกของปี 59 ก่อนที่จะปรับดีขึ้นในครึ่งปีหลัง
16 ก.พ. 2559

บล.กสิกรไทย ระบุในบทวิเคราะห์วันนี้ (16 ก.พ.)ว่าบริษัท น้ำมันพืชไทย จำกัด (มหาชน)หรือ TVO เราได้ปรับลดคำแนะนำ เป็น ถือ จาก ซื้อ และปรับลดราคาเป้าหมายลงเป็น 25.00 บาทจาก 31.00 บาท สะท้อนถึงการปรับลดประมาณการกำไรต่อหุ้น (EPS) ลง 5-19%
สำหรับปี 2558-60 สืบเนื่องจากส่วนต่างราคากากถั่วเหลืองที่ปรับลดลง สำหรับปัจจัยกดดันด้านอัตราแลกเปลี่ยนที่เป็นผลจากการอ่อนค่าของเงินเปโซของอาร์เจนตินา (ARS) 30% ตั้งแต่ ธ.ค. ที่ผ่านมา และเงินเรียลบราซิล (BRL) เทียบเงินเหรียญสหรัฐ ก็อ่อนลงเช่นกัน (ทำให้ผู้นำเข้าถั่วเหลืองเปลี่ยนไปนำเข้าจากบราซิลแทน) ส่งผลให้ส่วนต่างราคากากถั่วเหลืองปรับลดลงอย่างมากในไตรมาส 4/58
โดยคาดว่าส่วนต่างราคากากถั่วเหลืองที่อ่อนแอจะดำเนินต่อไปในช่วงครึ่งแรกของปี 59 ก่อนที่จะปรับดีขึ้นในครึ่งปีหลัง ทั้งนี้ จากการที่หุ้นขาดปัจจัยผลักดันราคาหุ้นเชิงบวกในระยะสั้น จึงปรับลดคำแนะนำ TVO เป็น ถือ ทั้งนี้หุ้นซื้อขายที่ 2.2x PBV ปี 59 ต่ำกว่าค่าเฉลียอดีตที่ 3x และมี dividend yield ที่ 7-8% ปี 2558-59
 